[image: D:\docs\iso\ISO9001-14001_Bs_17.jpg][image: G_111]ОБЩИНА БУРГАС
	8000 Бургас, ул.”Александровска” № 26	
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg


[bookmark: _GoBack]ДО
ОБЩИНСКИ СЪВЕТ
БУРГАС


Д О К Л А Д Н А    З А П И С К А
ОТ ЙОРДАНКА БЕНОВА- АНАНИЕВА
ЗАМЕСТНИК-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС

 
ОТНОСНО: Определяне на представител и начин на гласуване на проект на решение, посочен в Покана № 19-00-202/20.04.2023г. за провеждане на редовно общо събрание на акционерите на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС" АД.

УВАЖАЕМИ ОБЩИНСКИ СЪВЕТНИЦИ,
В деловодството на Община Бургас е постъпила покана с вх. № 19-00-202/30.04.2023г., от д-р Бойко Миразчийски, Изпълнителен директор на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС" АД („УМБАЛ – БУРГАС” АД) за свикване на редовно общо събрание на дружеството, което ще се проведе на 30.05.2023 година, от 11.00 часа, в кабинета на Изпълнителния директор на дружеството, на адреса на управление на „УМБАЛ – БУРГАС” АД – гр. Бургас, бул. „Стефан Стамболов“ № 73, и резервна дата 15.06.2023 година, от 11:00 часа. Като към поканата са приложени материали във връзка с провеждането на редовното общо събрание.
В поканата се съдържа определеният дневен ред, състоящ се от 9 (девет) точки, както следва:
1. Доклад на Съвета на директорите за дейността на дружеството през 2022 година, Годишна нефинансова декларация и Годишна декларация за корпоративното управление – проект на Решение: Общото събрание на акционерите приема доклада на Съвета на директорите за дейността на дружеството през 2022 година, както и Годишна нефинансова декларация и Годишна декларация за корпоративно управление.
2. Одобряване на годишния финансов отчет на дружеството за 2022 година, заверен от регистриран одитор- проект на Решение: Общото събрание на акционерите одобрява годишния финансов отчет на дружеството за 2022 година, заверен от регистрирания одитор.
3. Приемане на консолидирания доклад за дейността за 2022 година, Консолидирана годишна нефинансова декларация и Консолидирана годишна декларация за корпоративно управление – проект на Решение: Общото събрание на акционерите приема консолидирания доклад за дейността за 2022 година, Консолидирана годишна нефинансова декларация и Консолидирана годишна декларация за корпоративно управление.
4. Одобряване на консолидиран годишен финансов отчет за 2022 година, заверен от регистрирания одитор – проект на Решение: Общото събрание на акционерите одобрява консолидирания годишен финансов отчет за 2022 година, заверен от регистрирания одитор.
5. Разпределение на печалбата на дружеството за 2022 година – проект на Решение: Общото събрание на акционерите взема решение за разпределение на печалбата на дружеството за 2022 година.
6. Избор на регистриран одитор за 2023 година – проект на Решение: Общото събрание на акционерите избира и назначава предложения регистриран одитор за 2023 година.
7. Освобождаване от отговорност на членовете на съвета на директорите за дейността им през 2022 – проект на Решение: Общото събрание на акционерите освобождава от отговорност членовете на съвета на директорите за дейността им през 2022 година.
8. Промяна в капитала на дружеството – проект на Решение: Общото събрание на акционерите увеличава капитала на дружеството от 15 730 020 лв. (1 573 002 броя поименни акции), на 20 124 470 лв. (2 012 447 броя поименни акции) с размера на получените през 2018г., 2020г. и 2021г. от държавата и усвоени средства за капиталови разходи в размер на 4 394 452.11 лв., чрез записване на нови 439 445 бр. акции на държавата с номинална стойност 10 лв.
9. Промяна в Устава на дружеството – проект на Решение: Общото събрание на акционерите прием предложената промяна  в Устава на дружеството.
В разпоредбата на чл. 20, т. 1 от Наредбата за условията и реда за упражняване правата на собственост в търговски дружества, участието в граждански дружества и  сключването на договори за съвместна дейност от Община Бургас, е упоменато, че представителите на общината в търговските дружества, в които общината е съдружник или акционер предлагат за одобрение от Общинския съвет варианти за решения по въпросите от предварително обявения Дневен ред на съответния орган за управление.
Така поставените на дневен ред въпрос е свързан с управлението на лечебното заведение, чиято основна дейност е осигуряване живота и здравето  на гражданите. Видно от съдържанието на отправената покана, редовното общо събрание е насрочено за 30.05.2023г., а предстоящото заседание на Общински съвет- гр. Бургас ще се състои на 29.05.2023г. Ето защо на основание чл. 60, ал. 1 от Административнопроцесуалния кодекс е обосновано допускането на разпореждане за предварително изпълнение на решенията.
Предвид изложеното и на основание чл. 21, ал. 1, т. 9 от Закона за местното самоуправление и местната администрация, чл. 19 и чл. 20, т.1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следните

Р Е Ш Е Н И Я:
	
1. Определя Йорданка Бенова – Ананиева за представител на Община Бургас в редовно общото събрание, насрочено за 30.05.2023 година, от 11:00 часа, в кабинета на Изпълнителния директор на дружеството, на адреса на управление на „УМБАЛ – БУРГАС” АД – гр. Бургас, бул. „Стефан Стамболов“ № 73, и резервна дата 15.06.2023 година.
2. Оправомощава представителя в редовното общо събрание да гласува по предложения дневен ред, както следва: 
По т. 1 от дневния ред: Общото събрание на акционерите приема доклада на Съвета на директорите за дейността на дружеството през 2022 година, както и Годишна нефинансова декларация и Годишна декларация за корпоративно управление – „ЗА“.
По т.2 от дневния ред:  Общото събрание на акционерите одобрява годишния финансов отчет на дружеството за 2022 година, заверен от регистрирания одитор – „ЗА“.
По т.3 от дневния ред: Общото събрание на акционерите приема консолидирания доклад за дейността за 2022 година, Консолидирана годишна нефинансова декларация и Консолидирана годишна декларация за корпоративно управление – „ЗА“.
По т.4 от дневния ред: Общото събрание на акционерите одобрява консолидирания годишен финансов отчет за 2022 година, заверен от регистрирания одитор – „ЗА“.
По т.5 от дневния ред: Общото събрание на акционерите взема решение за разпределение на печалбата на дружеството за 2022 година – „ЗА“.
По т. 6 от дневния ред: Общото събрание на акционерите избира и назначава предложения регистриран одитор за 2023 година –„ЗА“.
По т.7 от дневния ред: Общото събрание на акционерите освобождава от отговорност членовете на съвета на директорите за дейността им през 2022 година – „ЗА“.
По т.8 от дневния ред: Общото събрание на акционерите увеличава капитала на дружеството от 15 730 020 лв. (1 573 002 броя поименни акции), на 20 124 470 лв. (2 012 447 броя поименни акции) с размера на получените през 2018г., 2020г. и 2021г. от държавата и усвоени средства за капиталови разходи в размер на 4 394 452.11 лв., чрез записване на нови 439 445 бр. акции на държавата с номинална стойност 10 лв. – „ЗА“.
По т.9 от дневния ред: Общото събрание на акционерите приема предложената промяна  в Устава на дружеството – „ЗА“.
3. На основание чл. 60, ал. 1 от Административнопроцесуалния кодекс допуска предварително изпълнение на решението. Видно от поканата, редовното общо събрание на акционерите е насрочено за 30.05.2023година, а решението, подлежащо на разглеждане от редовното общо събрание на “УМБАЛ – БУРГАС“ АД, е свързано с управлението на лечебното заведение, чиято основна дейност е свързана с осигуряване живота и здравето  на гражданите – безспорно в защитата на особено важен държавен и обществен интерес.  
	
Приложения: Покана с вх. № 19-00-202/20.04.2023г. за свикване на редовно общо събрание на акционерите на "УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ - БУРГАС" АД, ведно с материали за неговото провеждане.

ЙОРДАНКА БЕНОВА- АНАНИЕВА
ЗАМЕСТНИК-КМЕТ ОЗСДМП ПРИ ОБЩИНА БУРГАС


Изготвил:
Даниел Борисов
Главен експерт – юрист, дирекция „Здравеопазване, социални дейности и младежки политики“ при Община Бургас

